אליעזר היון

אליעזר היון (נולד ב-19 בנובמבר 1977) הוא איש תקשורת ועיתונאי באתרי החדשות ynet ו-חרדים10, כותב ספרי עיון, סוציולוג וחוקר החברה החרדית. נולד בירושלים ליפה (לבית מִצְרִי) ואהרן-דוד היון. סבו, יצחק היון, יליד אלג'יר, נלחם בנאצים במסגרת כוח צבאי צרפתי-אלג'יראי, במלחמת העולם השנייה. אביו שימש כחזן הראשי בבית הכנסת דה לה ויקטואר (בית הכנסת הגדול של פריז) עד שנת 2023, ובהמשך עבר להיות חזן של הקהילה היהודית בקנזס סיטי, ארצות הברית. עד גיל שמונה התגורר עם משפחתו בשכונת הגבעה הצרפתית, ואז עברה המשפחה לשכונת הר נוף. למד בישיבת קול תורה לצעירים, בישיבת עטרת ישראל ולאחר נישואיו למד בכולל בישיבת ברכת יצחק. ב-2011 סיים בהצטיינות לימודי תואר ראשון בפסיכולוגיה באוניברסיטה הפתוחה. ב-2014 סיים בהצטיינות תואר שני בסוציולוגיה באוניברסיטת בר-אילן. עבודת הסיכום העוסקת ברש"ר הירש כ'מיתוס חריג' בחברת הלומדים החרדית, נכתבה בהדרכת פרופסור נסים ליאון. העבודה גם התפרסמה כמאמר בשנת 2017. בשנים 2015–2022 למד לתואר שלישי בסוציולוגיה במחלקה לסוציולוגיה ואנתרופולוגיה באוניברסיטה העברית בירושלים. עבודת הדוקטורט שלו, העוסקת בתהליכי סגרגציה, הדרה ואפליה על בסיס אתני בחברה החרדית, נכתבה בהדרכת פרופ' מיכל פרנקל ופרופ' יעל ברדה. במקביל ללימודיו האקדמיים היה עוזר הוראה ומורה באוניברסיטה העברית בירושלים ומשמש כמנחה בסוציולוגיה באוניברסיטה הפתוחה. משנת 2024 משלים פוסט-דוקטורט במכון בן-גוריון לחקר ישראל והציונות באוניברסיטת בן-גוריון בנגב, ומתמקד שם, בהדרכתה של פרופ' פולה קבלו, במחקר העוסק בהיווצרותה של אליטה ספרדית-חרדית חדשה בישראל. היון היה מראשוני העיתונאים החרדים בתקשורת הכללית והוא פעיל כעיתונאי בעיקר באתרי החדשות האינטרנטיים ynet ו-חרדים10. משנת 2007 הוא כותב באתר ynet. בכתיבתו הוא מתמקד בעיקר ב"מדור יהדות" באתר (ynet/יהדות), מפרסם טורים קבועים ומפרסם מאמרים פובליציסטיים. בשנים 2011–2018 היה עורך ראשי של אתר האינטרנט של איגוד בתי הכנסת העולמי. משנת 2014 הוא כותב באתר חרדים10. באתר הוא משמש כסגן עורך ראשי, חבר מערכת ועורך "מדור דעות". במהלך לימודיו לתואר שלישי ולאחר סיומם, התרכז היון במחקרו, בחקירת הקבוצה היהודית-חרדית בחברה הישראלית. מאז שנת 2021 הוא עמית מחקר (חוקר בכיר) במכון ירושלים למחקרי מדיניות, ובמסגרת המכון פרסם את רוב מחקריו על היהודים החרדים בישראל. עורך את הגיליון "רשימות שחורות" שנאבק באפליה עדתית (אפליית מזרחיים) במגזר החרדי. מיוזמי יום הזיכרון החרדי האלטרנטיבי. היה ממארגני הפגנת ההורים לילדי החינוך המיוחד החרדי בדרישה לתקצוב שווה עם ילדי החינוך המיוחד הכללי. נשוי לענבל לבית בן-חור, ארכיטקטית של מחשוב ענן (Cloud Computing). אב לבן ושלוש בנות. מתגורר במודיעין עילית. בשנים 2018–2024 פרסם היון ארבעה ספרי עיון העוסקים בנושאים מקראיים, כשהוא מקשר נושאים אלה להיבטים סוציולוגיים ופסיכולוגיים עכשוויים: מלך ולא מלך: מאחורי הקלעים של הדרמה החברתית בתנ"ך, ירושלים, אלומות, 2018 נביא ולא נביא: מאחורי הקלעים של הדרמה החברתית בתנ"ך, ירושלים, אלומות, 2019 שופט ולא שופט: מאחורי הקלעים של הדרמה החברתית בתנ"ך, ירושלים, אלומות, 2020 עם ולא עם: הדרמה החברתית מאחורי אובדנה של ממלכת ישראל, ירושלים, אלומות, 2023 כמו כן, פרסם היון כמה ספרים בנושאים תורניים: אכילת קדשים: חקרי דינים וחידושי הלכות בענייני אכילות הקדשים לסוגיהם ובפתחו מבוא כללי לדיני הקרבנות, מודיעין עילית, הוצאה עצמית, (דפוס יפה-נוף), תש"ע 2010 עזר קדשים: מבוא כללי לדיני הקדשים והקרבנות, העזרה והמקדש, כולל שרטוטי המזבח, מודיעין עילית, הוצאה עצמית, תשע"א 2011 שבת, יום טוב וחול המועד, הוצאה עצמית (דפוס וילהלם), תשפ"ד 2024 ספר נוסף בעריכתו שאול מייזליש, מגילת השואה (עריכה: אליעזר היון), תל אביב, הוצאת שי אתר האינטרנט הרשמי של מכון ירושלים למחקרי מדיניות - אליעזר היון (דף אישי) הביטאון שנלחם באפליית מזרחים במגזר החרדי: ריאיון לאולפן עם אליעזר היון, ראיון בערוץ "ynet", באתר יוטיוב (אורך: 04:40) על גיוס חרדים, עם ד"ר אליעזר היון, ראיון בערוץ "לעומקם", באתר יוטיוב (אורך: 44:36) ריקי רט, ‏"אנשים מתים בשבילך ואתה אפילו לא אומר להם תודה?", בעיתון מקור ראשון, 10 בדצמבר 2018 על הספר של היון "שופט ולא שופט: מאחורי הקלעים של הדרמה החברתית" (החל מדקה 08:30), באתר רדיו קס"ם 106 אפ.אם. עמירם גונן, אליעזר היון ואח', הקמת ישיבות תיכוניות חרדיות, פרסומי מכון ירושלים למחקרי מדיניות, 2016 עמירם גונן, אליעזר היון ואח', ישיבות תיכוניות חרדיות: תיאור וניתוח מצב, פרסומי מכון ירושלים למחקרי מדיניות 472, 2018 עמירם גונן, אליעזר היון ואח', פוטנציאל הביקוש ללימודים בישיבות תיכוניות חרדיות, פרסומי מכון ירושלים למחקרי מדיניות 481, 2018 אליעזר היון, "טוב שיש פראק בארון": סטטוס, יוקרה וכבוד בחברת הלומדים החרדית, דברים, אורנים, אוקטובר 2019 אליעזר היון ואהוד פראוור, חנוך לנער? זרם החינוך הממלכתי-חרדי ומתווה בעלז - נייר עמדה, פרסומי מכון ירושלים למחקרי מדיניות 591, 2022 אליעזר היון, צבא, חרדים ומלחמת 'חרבות ברזל': האומנם שינוי מגמה?, ירושלים בחירום: מלחמת חרבות ברזל (פרסומי מכון ירושלים למחקרי מדיניות), נובמבר 2023 אליעזר היון ואהוד פראוור, מהכולל למכולת: תפיסתם העצמית של אברכי כולל שהשתלבו בשוק העבודה, פרסומי מכון ירושלים למחקרי מדיניות 600, 2023 אליעזר היון, "הסיפור של הפרענקים הוא לא משהו של השנים האחרונות": על ההיסטוריה של הסגרגציה האתנית בשדה החינוך החרדי, דברים, אורנים, מרץ 2024 אליעזר היון, ‘צנוע ומעלי’: סבא שלי, רבי יצחק היון ז”ל, שלחם בנאצים – נפטר, באתר חרדים10, 18 באפריל 2023 בנוסף לאביו, עוד ארבעה דודים של היון שימשו, או משמשים, כחזנים או רבנים בקהילות יהודיות באירופה: דודו יוסף היון (שנפטר), היה החזן הראשי של קהילת פרייבורג בגרמניה, דודו אליהו היון, הוא הרב הראשי של העיר מילוז בצרפת, דודו אלקון היון הוא חזנה של העיר מץ, דודו משה היון חזן בית הכנסת בגרמניה, ואלקנה היון, אחד מבני דודיו, הוא חזן בית הכנסת בפרייבורג וממלא מקום הדוד יוסף שנפטר. אליעזר היון, הרש"ר הירש כמיתוס חריג בחברת הלומדים החרדית (בהנחיית נסים ליאון), רמת גן: אוניברסיטת בר אילן, 2016 אליעזר היון, הרש"ר הירש – מיתוס חריג בחברת הלומדים החרדית, כתב העת לחקר החברה החרדית, מכון ירושלים למחקרי מדיניות, יולי 2017, עמ' 55–88 אליעזר היון, זו רק מנטליות: תהליכי סגרגציה, הדרה ואפליה על בסיס אתני בחברה החרדית (בהנחיית יעל ברדה ומיכל פרנקל), ירושלים: האוניברסיטה העברית, 2022 אליעזר היון, מבחר כתבות, באתר Ynet איגוד בתי הכנסת העולמי, באתר איגוד בתי הכנסת העולמי אלכסנדר כץ, 'חרדים 10' הושק: קבלו את הפרטים על האתר שיתחרה ב'בחדרי חרדים' וב'כיכר', באתר אייס הביטאון שנלחם באפליית מזרחים במגזר החרדי: ריאיון לאולפן עם אליעזר היון, ראיון בערוץ "ynet", באתר יוטיוב (אורך: 04:40) אליעזר היון, טקס הזיכרון החרדי הראשון: "רוצים להיות חלק", באתר ynet, 1 במאי 2017 אהרן רבינוביץ, ללא תקציב וטיפול הולם, לילדי הגן החרדים בחינוך המיוחד אין לאן ללכת, באתר הארץ, 3 בינואר 2019